אחד היתרונות המשמעותיים של פוליסות חסכון פרט הוא האפשרות לקבל הטבות מס בגין הרווחים. על מנת לממש את הטבת המס, יש לפעול עד לסוף השנה לטובת מימוש הרווחים בפוליסת החיסכון. חברות הביטוח מאפשרות שלא לבצע פדיון מלא של הכספים לחשבון הבנק של הלקוח אלא לבצע פדיון רעיוני במסגרתו, חברת הביטוח מבצעת מימוש של הרווחים בלבד וממשיכה לנהל את יתרת הכספים בפוליסה ללא שינוי. קבלת הטבת המס כרוכה בקבלת אישור מחברת הביטוח (אישור על ניכוי המס בדומה לטופס 867 מהבנק) ובהגשת דיווח למס הכנסה. חוסך אשר לא נדרש להגיש דוחות שנתיים למס הכנסה, צריך לשקלל את עלויות הגשת הדוח השנתי למס הכנסה למול הטבות המס הצפויות. הטבות המס שניתן לקבל עבור רווחים בפוליסות חסכון פרט ע"פ סעיפים 125ד' ו-125ה' לפקודת מס הכנסה, זכאים להטבות המס מי שהוא או בן/בת זוגו נולדו לפני 1948. הפטור ממס ניתן על רווחים בתוכנית חסכון בבנק ובפוליסת פרט בחברת ביטוח הנחשבות לעניין דיני המס לתוכנית חסכון, והרווחים הנצברים בה נחשבים להכנסה מריבית, ולפיכך זכאים לפטור. הפטור ניתן ליחיד ו/או בן זוגו שנולד לפני 1948 (נוסח הסעיף הינו אם היחיד או בן זוגו הגיע לגיל פרישה חובה 67 וביום 1.1.2003 מלאו לאחד מהם לפחות 55 שנים). הפטור השנתי (לשנת 2023) עומד על 14,520 ש"ח ליחיד ו-17,760 ש"ח לזוג. לפיכך, הטבת המס יכולה להגיע במקסימום להחזר מס של 3,630 ש"ח ליחיד או 4,440 ש"ח לזוג עבור כל שנת מס בנפרד. דוגמאות: אחד מבני הזוג נולד לפני 1948 והפקיד 250,000 ש"ח בפוליסת חסכון בחברת ביטוח אשר העניקה תשואה חיובית ריאלית נטו של 4%, נוצר לו רווח של 10,000 ש"ח החייב במס בשיעור של 25% כלומר 2,500 ש"ח. הזכאות השנתית לריבית פטורה לחוסך זה היא 14,520 ש"ח, כלומר ההטבה שלה הוא זכאי עולה על הרווח בפועל שנוצר לו. החוסך יוכל להגיש בקשה להחזר המס שנוכה לו ולקבל בחזרה את כל המס ששילם, בסך 2,500 ש"ח. שני בני הזוג נולדו לפני 1948 והפקידו 400,000 ש"ח בפוליסת חסכון בחברת ביטוח אשר העניקה תשואה חיובית ריאלית נטו של 4%, נוצר להם רווח של 16,000 ש"ח החייב במס בשיעור של 25% כלומר 4,000 ש"ח. הזכאות השנתית לריבית פטורה לזוג זה היא 17,760 ש"ח, כלומר ההטבה שלה הם זכאים עולה על הרווח בפועל שנוצר להם. הם יוכלו להגיש בקשה להחזר כול המס שנוכה להם.  דוגמא נוספת להשוואת הסכום נטו למימוש בין פוליסת חסכון פרט לבין קרן נאמנות/תיק השקעות עבור בני זוג שנולדו לפני 1948:   פוליסת חסכון פרט תיק השקעות/ קרן נאמנות סכום ההשקעה 400,000 ש"ח 400,000 ש"ח תשואה ריאלית נטו במועד המימוש 4.44% 4.44% הרווח במועד המימוש 417,760 ₪ * 4.44% = 17,760 ש"ח 417,760 ₪ 8 4.44% = 17,760 ₪ יתרה עדכנית במועד המימוש 417,760 ₪ 417,760 ₪ פטור ממס לפי סעיף 125ד' 17,760 ש"ח אין זכאות סכום חייב במס -0- 17,760 ₪ מס לתשלום (25%) -0- 4,440 ₪ סכום נטו לבנק 417,760 ₪ 413,320 ₪ תשואה נטו למשקיע 4.44% 3.33%   הטבות נוספות לתוכנית חסכון פטור בשל מיעוט הכנסות סעיף 125ד'(ב) לפקודה מאפשר ניצול הטבת מס משמעותית לא רק בהתאם למבחן הגיל אלא גם בהתאם למבחן הכנסות בכל גיל. כלומר, מי שהכנסתו והכנסת בן זוגו בשנת המס אינה עולה על 67,560 ש"ח  זכאי לריבית פטורה של עד 10,560 ש"ח לשנה. במבחן ההכנסות, יש לכלול את הריבית עצמה ואת כל סוגי ההכנסות, לרבות הכנסות פטורות ממס, כולל קצבאות ביטוח לאומי לרבות רווח הון ושבח מקרקעין.  פטור ממס על ריבית מזכה פטור לפי סעיף 125ה' מיועד למי שהוא או בן זוגו נולדו לפני 1948, ומקנה פטור ממס על ריבית מזכה (ריבית מוטבת). תנאי הזכאות לפטור הם: מי שהכנסתו יחד עם הכנסת בן/בת זוגו נמוכה מ-8,660 ש"ח בחודש או 109,440 ש"ח בשנה. כלומר, מי שאין לו ולבן/בת זוגו הכנסה כלל ייהנו ממלוא הפטור, ובעלי הכנסות נמוכות מ-109,440 ש"ח יקבלו הטבה חלקית. הפטור המקסימלי יכול להגיע ל-38,304 ש"ח. במבחן ההכנסות יש לכלול הכנסות מקצבה לפי סעיפים 9(א) ו-9(ב), לרבות הכנסות פטורות ממס וקצבת שאירים, לא כולל קצבאות פטורות מהביטוח הלאומי, הכנסות מריבית, מהשכרת דירת מגורים פטורה ממס, מרווח הון ומשבח מקרקעין. הערות  ניתן לנצל את כל ההטבות המס, הן אינן מתקזזות. לא ניתן לצבור את ההטבה. כלומר, ההטבה ניתנת למימוש בגין כל שנת מס בנפרד, ועד לתקרות הקבועות בסעיף ולא ניתן להעבירה לשנה אחרת. ההטבה אינה ניתנת באופן אוטומטי, ויש ליזום את קבלתה באמצעות "פדיון רעיוני" מול חברת הביטוח. משמעות הפדיון הרעיוני היא פדיון והפקדה חוזרת לפוליסה של ערך הפדיון בניכוי המס על הרווחים, פעולה זו מבוצעת באמצעות מילוי טופס ייעודי לחברת הביטוח. הטבת המס תינתן ליחיד או לבן/ בת זוגו בלבד. מדיניות מס הכנסה הינה לאפשר את ניצול ההטבה גם לילידי 1948, כלומר כל מי שנולד עד 31.12.1948.